- Hindi News
- National
- सिंचाई पानी की मांग को लेकर माकपा का प्रदर्शन, 2 को रावला में पड़ाव की चेतावनी
सिंचाई पानी की मांग को लेकर माकपा का प्रदर्शन, 2 को रावला में पड़ाव की चेतावनी
आईजीएनपीमें चार में से दो ग्रुप चलाने के लिए शीघ्र रेगुलेशन तय करने की मांग को लेकर माकपा ने गुरुवार को एसडीएम कार्यालय पर प्रदर्शन कर धरना दिया। तहसीलदार को सीएम को नाम ज्ञापन सौंपा। इससे पूर्व किसानों की लायंस भवन मे सभा हुई। पूर्व विधायक पवन दुग्गल ने कहा कि सरकार किसानों को बरबाद करने पर तुली हुई है। डैम में पर्याप्त पानी होते हुए भी किसानों को फसल पकाव के लिए पानी नहीं दे रही। दुग्गल ने कहा अगर सरकार गेंहूं पकाव तक चार मे से दो ग्रुप के हिसाब से सिंचाई पानी देने की घोषणा नहीं की तो तो माकपा किसानों को साथ लेकर 2004 जैसा आंदोलन करेगी। ज्ञापन में चेताया कि अगर जल्द ही किसानों की मांग के अनुरूप रेगुलेशन की घोषणा नहीं हुई तो दो जनवरी को माकपा किसानों को साथ लेकर रावला में महापड़ाव डाला जाएगा।
जबरदस्तीगेट खोलकर कार्यालय परिसर में घुसे
एसडीएमकार्यालय का मुख्य गेट बंद कर दिया था। आंदोलनकारियों ने जबरदस्ती गेट तोड़ना शुरू कर दिया। इस बीच गेट खुल गया। प्रदर्शनकारियों ने एसडीएम चैंबर मे घुसने का प्रयास किया। धक्का-मुक्की भी हुई। तहसीलदार वेदप्रकाश मौके पर पहुंचे तथा प्रदर्शन कारियों से बात की। प्रदर्शनकारियों ने सिंचाई विभाग के एक्सईएन को ही ज्ञापन देने की मांग कर वही धरने पर बैठ गए, ज्ञापन सौंपा।
विधायकने कहा पूरा पानी मिलेगा
दूसरीओर विधायक शिमला बावरी ने दावा किया है कि फसल पकाव के लिए पूरा पानी मिल जाएगा। विधायक ने कहा कि सिंचाई चीफ इंजिनियर आर के चौधरी ने आश्वासन दिया कि बीबीएमबी की चंडीगढ़ में होने वाली बैठक में पर्याप्त सिंचाई पानी की मांग की जाएगी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva